Бермудес, Хорхе
Хо́рхе Эрна́н Берму́дес Мора́лес (; вина 1971 шеран 18 июнехь, Колумбера Киндио департаментан, Арменехь) — колумбин футболист, турсло.

Биографи 
Карьера йолийна ша винчу гӀалара «Депортес Киндио» клубехь, цигара дехьавелира махкахь уггаре сийлахь йолу «Америка Кали» клубе, цигахь левзира 134 матчехь, йалх шарахь. 1996/97 шарахь левзира «Бенфикехь», ткъа цул тӀаьхьа дехьавелира «Бока Хуниорсе», цигахь бакхий кхиамаш бира шен карьерехь, йалх титул йаьккхира (кхузза мехкан чемпион, шозза Либертадоресан Кад, кхин а Континенташна йукъара кад). Командин лидер а, капитан а вара. 2001 шарахь дехьавелира «Олимпиакосе», оцу клубехь Бермудес волчу хенахь клубо шиъ чемпионийн титул йаьккхира, амма ша Бермудес шина шарахь мехкан чемпионатехь арене ца велира исс матчехь бен. ТӀаьхьа йухавирзира Латинан Америке, цигахь деа шарахь гергга ворхӀ команда хийцира. 2007 шарахь левзира исс матч шен дуьххьара хиллачу клубехь «Депортес Киндио» йукъахь, цул тӀаьхьа чекхйаьккхира ловзархочун карьера. Дукха хан йаллале тренеран гӀуллакх долийра, коьртехь хилира «Депор» (ловзуш йара шолгӀачу дивизионехь) а, «Депортиво Пасто» (лакхара дивизионан аутсайдер) а клубийн.

Колумбин гулйина командин йукъахь левзина 56 матчехь, чутоьхна 3 буьрка. ДЧ-1998, кхаа Америкин кедан (1995, 1997, 1999), кхин а 1992 шеран Олимпиадин декъахо.

Кхиамаш 
 «Америка Кали»
 Колумбин чемпионатехь 2-гӀа меттиг: 1995, 1995/96
 «Бенфика»
 Португалин чемпионатехь 3-гӀа меттиг: 1996/97

 «Бока Хуниорс»
 Аргентинин чемпион: 1998 (А), 1999 (К), 2000 (А)
 Либертадоресан кад баьккхина: 2000, 2001
 Континенташна йукъара кад баьккхина: 2000
 Аргентинин чемпионатехь 2-гӀа меттиг: 1997 (А)
 Аргентинин чемпионатехь 3-гӀа меттиг: 2001 (К)

 «Олимпиакос»
 Желтойчоьнан чемпион: 2001/02, 2002/03 <!—шеко йу, шинне а титулех. -->

Билгалдахарш

Хьажоргаш 
 

Колумбин футболисташ
Футболех ловзарех Колумбин гулйина командин ловзархой
ФК «Депортес Киндио» ловзархой
ФК «Америка» Кали ловзархой
ФК «Бенфика» Лиссабон ловзархой
ФК «Бока Хуниорс» ловзархой
ФК «Олимпиакос» Пирей ловзархой
ФК «Ньюэллс Олд Бойз» ловзархой
ФК «Барселона» Гуаякиль ловзархой
ФК «Депортиво Кеведо» ловзархой
ФК «Депортиво Перейра» ловзархой
ФК «Индепендьенте Санта-Фе» ловзархой
Футболисташ 1992 шеран аьхкенан Олимпийн ловзаршкахь
Колумбин футболан тренераш